NACRT
Na temelju članka 90. Zakona o gradnji („Narodne novine“, broj 155/25), članka 27. Statuta Grada Zadra („Glasnik Grada Zadra“, broj 9/09, 28/10, 3/13, 9/14, 2/15 – pročišćeni tekst, 3/18, 7/18 – pročišćeni tekst, 15/19, 2/20, 3/21 i 14/23 – pročišćeni tekst) i prethodno pribavljenog mišljenja Turističke zajednice Grada Zadra od __________ godine, Gradsko vijeće Grada Zadra, na __. sjednici, održanoj __. __________ 2026. godine, donosi
O D L U K U
o privremenoj zabrani izvođenja građevinskih radova na području Grada Zadra za 2027. godinu
I. OPĆE ODREDBE
Članak 1.
Ovom se Odlukom privremeno zabranjuje izvođenje određenih građevinskih radova te se određuju vrste radova, vrste građevina, područja, razdoblje kalendarske godine i vrijeme u kojem se privremeno zabranjuje izvođenje građevinskih radova, kao i provođenje nadzora nad primjenom ove Odluke.
II. VRSTE RADOVA KOJI SE PRIVREMENO ZABRANJUJU I GRAĐEVINE NA KOJE SE ZABRANA ODNOSI
Članak 2.
Građevinskim radovima koji se u smislu ove Odluke privremeno zabranjuju smatraju se zemljani radovi i radovi na izgradnji konstrukcije građevine.
Zabrana iz stavka 1. ovoga članka odnosi se na građenje zgrada stambene, stambeno-poslovne, poslovne i ugostiteljsko-turističke namjene te zgrada poljoprivredne namjene.
III. PODRUČJA ZABRANE IZVOĐENJA GRAĐEVINSKIH RADOVA
Članak 3.
Područja privremene zabrane izvođenja građevinskih radova iz članka 2. ove Odluke jesu:
– sva naselja na otocima koja administrativno pripadaju Gradu Zadru,
– naselje Petrčane, na području od obalnog pojasa do državne ceste D306,
– naselje Kožino, na području od obalnog pojasa do državne ceste D306,
[bookmark: _GoBack]– naselje Zadar, na području od obalnog pojasa do državne ceste D306, ulica Put Nina, Ulice dr. Franje Tuđmana i Vlatka Mačeka, Ulice braće Miroslava i Janka Perice te Gaženičke ceste, južno do Brodanovog jaza.
IV. KALENDARSKO RAZDOBLJE I VRIJEME TRAJANJA ZABRANE
Članak 4.
Zabrana izvođenja radova iz članka 2. ove Odluke primjenjuje se od 1. srpnja do 29. kolovoza 2027. godine, u vremenu od 00:00 do 24:00 sata.
V. IZUZECI OD PRIVREMENE ZABRANE IZVOĐENJA GRAĐEVINSKIH RADOVA
Članak 5.
Zabrana iz ove Odluke ne odnosi se na:
1. građevine, odnosno radove za čije je građenje, odnosno izvođenje utvrđen interes Republike Hrvatske,
2. uklanjanje građevina na temelju rješenja građevinske inspekcije ili odluke drugog tijela državne vlasti,
3. građenje građevina, odnosno izvođenje radova u godini u kojoj je ova Odluka stupila na snagu.
Za izvođenje radova iz stavka 1. ovoga članka investitor nije obvezan podnijeti zahtjev za odobrenje izvođenja građevinskih radova.
VI. NADZOR NAD PROVEDBOM ODLUKE
Članak 6.
Nadzor nad provedbom ove Odluke obavlja komunalno redarstvo Grada Zadra.
VII. ZAVRŠNA ODREDBA
Članak 7.
Ova Odluka stupa na snagu osmoga dana od dana objave u „Glasniku Grada Zadra“.

